CELEX: 32018D1970
Language: fi
Date: 2018-12-11 00:00:00
Title: Komission täytäntöönpanopäätös (EU) 2018/1970, annettu 11 päivänä joulukuuta 2018, luvan antamisesta jäsenvaltioille säätää väliaikainen poikkeus direktiivin 2000/29/EY tiettyihin säännöksiin Kanadasta peräisin olevan tai Kanadassa jalostetun saarnea olevan puutavaran osalta annetun täytäntöönpanopäätöksen (EU) 2016/412 muuttamisesta ja sen voimassaoloajan jatkamisesta (tiedoksiannettu numerolla C(2018) 8240)

13.12.2018   
               
               
                  FI
               
               
                  Euroopan unionin virallinen lehti
               
               
                  L 316/19
               
            
         KOMISSION TÄYTÄNTÖÖNPANOPÄÄTÖS (EU) 2018/1970,
         annettu 11 päivänä joulukuuta 2018,
         luvan antamisesta jäsenvaltioille säätää väliaikainen poikkeus direktiivin 2000/29/EY tiettyihin säännöksiin Kanadasta peräisin olevan tai Kanadassa jalostetun saarnea olevan puutavaran osalta annetun täytäntöönpanopäätöksen (EU) 2016/412 muuttamisesta ja sen voimassaoloajan jatkamisesta
         
            
               (tiedoksiannettu numerolla C(2018) 8240)
            
         
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 15 artiklan 1 kohdan ensimmäisen luetelmakohdan,
         sekä katsoo seuraavaa:
         
                     (1)
                  
                  
                     Komission täytäntöönpanopäätöksellä (EU) 2016/412 (2) sallitaan jäsenvaltioiden säätää väliaikainen poikkeus siitä, mitä direktiivin 2000/29/EY 5 artiklan 1 kohdassa sekä sen liitteessä IV olevan A osan I jakson 2.3 kohdassa säädetään, niiden erityisvaatimusten osalta, jotka koskevat Kanadasta peräisin olevan saarnea (Fraxinus L.) olevan puutavaran tuontia unionin alueelle.
                  
               
                     (2)
                  
                  
                     Täytäntöönpanopäätöksen (EU) 2016/412, sellaisena kuin se on jatkettuna komission täytäntöönpanopäätöksellä (EU) 2017/2180 (3), voimassaolo päättyy 31 päivänä joulukuuta 2018. Kun otetaan huomioon täytäntöönpanopäätöksen (EU) 2016/412 soveltamisesta saatu kokemus ja komission Kanadaan kesäkuussa 2018 tekemän tarkastuskäynnin aikana saadut tiedot, on aiheellista jatkaa sen vaatimusten soveltamista tämän päätöksen nojalla.
                  
               
                     (3)
                  
                  
                     Tämän vuoksi täytäntöönpanopäätöksen (EU) 2016/412 voimassaoloaikaa olisi jatkettava 30 päivään kesäkuuta 2020, jotta sitä voidaan tarkastella uuden tieteellisen ja teknisen kehityksen pohjalta.
                  
               
                     (4)
                  
                  
                     Komission Kanadaan kesäkuussa 2018 tekemän tarkastuskäynnin aikana saatujen tietojen ja Kanadan kansallisen kasvinsuojelujärjestön toimittamien tietojen pohjalta on aiheellista vahvistaa erityiset edellytykset, jotka koskevat asiakirjojen ja menettelyjen tarkastamista sekä merkintöjä, kuljetusta edeltäviä tarkastuksia ja seurantaa hyväksytyillä sahoilla.
                  
               
                     (5)
                  
                  
                     Sen vuoksi täytäntöönpanopäätöstä (EU) 2016/412 olisi muutettava.
                  
               
                     (6)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutokset täytäntöönpanopäätökseen (EU) 2016/412
            Muutetaan täytäntöönpanopäätös (EU) 2016/412 seuraavasti:
            
                        1)
                     
                     
                        Korvataan 2 artiklan 2 kohdan b alakohta seuraavasti:
                        
                                    ”b)
                                 
                                 
                                    nippujen numerot, jotka vastaavat kutakin yksittäistä vietävää nippua;”
                                 
                              
                  
                        2)
                     
                     
                        Korvataan 5 artiklassa päivämäärä ”31 päivänä joulukuuta 2018” päivämäärällä ”30 päivänä kesäkuuta 2020”.
                     
                  
                        3)
                     
                     
                        Muutetaan liite seuraavasti:
                        
                                    a)
                                 
                                 
                                    Lisätään 2 kohdan c alakohtaan kohta seuraavasti:
                                    ”Jos tarkastukset suorittaa CFIA:n hyväksymä taho, CFIA:n on tarkastettava kyseisen tahon työskentely puolivuosittain. Puolivuosittaisiin tarkastuksiin on sisällyttävä asianomaisen tahon menettelyjen ja asiakirjojen tarkastaminen sekä hyväksyttyjen laitosten tarkastukset;”
                                 
                              
                                    b)
                                 
                                 
                                    Korvataan 4 kohta seuraavasti:
                                    ”CFIA:n tai sen hyväksymän tahon on tarkastettava unioniin vietäväksi tarkoitettu puutavara ennen vientiä sen varmistamiseksi, että 1 ja 3 kohdassa säädetyt vaatimukset täyttyvät.”
                                 
                              
                  
         
            2 artikla
            Osoitus
            Tämä päätös on osoitettu kaikille jäsenvaltioille.
         
         
            Tehty Brysselissä 11 päivänä joulukuuta 2018.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 169, 10.7.2000, s. 1.
         
            (2)  Komission täytäntöönpanopäätös (EU) 2016/412, annettu 17 päivänä maaliskuuta 2016, luvan antamisesta jäsenvaltioille säätää väliaikainen poikkeus direktiivin 2000/29/EY tiettyihin säännöksiin Kanadasta peräisin olevan tai Kanadassa jalostetun saarnea olevan puutavaran osalta (EUVL L 74, 19.3.2016, s. 41).
         
            (3)  Komission täytäntöönpanopäätös (EU) 2017/2180, annettu 16 päivänä marraskuuta 2017, luvan antamisesta jäsenvaltioille säätää väliaikainen poikkeus direktiivin 2000/29/EY tiettyihin säännöksiin Kanadasta peräisin olevan tai Kanadassa jalostetun saarnea olevan puutavaran osalta annetun täytäntöönpanopäätöksen (EU) 2016/412 voimassaoloajan jatkamisesta (EUVL L 307, 23.11.2017, s. 57).